Πολιτική Ποιότητας του Τμήματος Κοινωνικής Εργασίας για το Πρόγραμμα Μεταπτυχιακών Σπουδών «Innovative technologies and contemporary, integrated healthcare in aging»

1. Στρατηγικός Σκοπός και Δέσμευση
Η Πολιτική Ποιότητας του Τμήματος Κοινωνικής Εργασίας της Σχολής Επιστημών Υγείας του Ελληνικού Μεσογειακού Πανεπιστημίου για τα εξ αποστάσεως Προγράμματα Μεταπτυχιακών Σπουδών (ΠΜΣ) εναρμονίζεται πλήρως με την αντίστοιχη Πολιτική Ποιότητας του Ιδρύματος και τις κατευθυντήριες οδηγίες της Εθνικής Αρχής Ανώτατης Εκπαίδευσης (ΕΘ.Α.Α.Ε.), προάγοντας μια κουλτούρα ποιότητας και συνεχούς βελτίωσης, διαφάνειας και ακαδημαϊκής λογοδοσίας. Το Τμήμα έχει ως στόχο την προσφορά μεταπτυχιακής εκπαίδευσης υψηλού επιπέδου, προκειμένου να προωθήσει την επιστημονική έρευνα και την ανάπτυξη καινοτόμων παρεμβάσεων στο πεδίο της κοινωνικής εργασίας και της κοινωνικής πρόνοιας. Η Πολιτική Ποιότητας εξειδικεύεται μέσω συγκεκριμένων στρατηγικών στόχων ποιότητας και δεικτών παρακολούθησης, οι οποίοι αξιολογούνται περιοδικά στο πλαίσιο της συνεχούς βελτίωσης των ΠΜΣ.

Παράλληλα, το Τμήμα επιδιώκει την προαγωγή της ακαδημαϊκής αριστείας, της επιστημονικής καινοτομίας και της διεθνοποίησης των μεταπτυχιακών σπουδών, μέσα από ένα σύγχρονο και φοιτητοκεντρικό ψηφιακό περιβάλλον μάθησης. Ειδικότερα, για την υλοποίηση της πολιτικής αυτής, το Τμήμα δεσμεύεται να εφαρμόζει τις διαδικασίες διασφάλισης ποιότητας που προβλέπονται και αναλύονται στο Εγχειρίδιο Ποιότητας του Ιδρύματος, και εφαρμόζονται σε όλα τα Προγράμματα Σπουδών του Τμήματος µε την απαιτούμενη εξειδίκευση στα προγράμματα μεταπτυχιακών σπουδών εξ αποστάσεως και σε άμεση συνεργασία με την Μονάδα Διασφάλισης Ποιότητας του Πανεπιστημίου (ΜΟ.ΔΙ.Π.). Το Τμήμα προάγει ενεργά την ανάπτυξη κουλτούρας ποιότητας σε όλα τα επίπεδα λειτουργίας των ΠΜΣ, ενθαρρύνοντας τη συμμετοχή των διδασκόντων, των φοιτητών, των αποφοίτων και των κοινωνικών εταίρων στις διαδικασίες αξιολόγησης με στόχο την παροχή ποιοτικής εκπαίδευσης.   

2. Βασικές Αρχές και Άξονες Ποιότητας
Η πολιτική ποιότητας του Τμήματος Κοινωνικής Εργασίας για τα εξ αποστάσεως Προγράμματα Μεταπτυχιακών Σπουδών βασίζεται στην παροχή υψηλής ποιότητας φοιτητοκεντρικής εκπαίδευσης μέσω σύγχρονων ψηφιακών τεχνολογιών και παιδαγωγικών προσεγγίσεων εξ αποστάσεως μάθησης. Η εκπαιδευτική διαδικασία υποστηρίζεται από το Σύστημα Διαχείρισης Μάθησης (LMS) του Ιδρύματος και συνδυάζει σύγχρονες και ασύγχρονες μορφές διδασκαλίας, με στόχο την ενεργό συμμετοχή των φοιτητών, την ανάπτυξη κριτικής σκέψης και τη διαδραστική μάθηση.

Το Τμήμα προωθεί τη συνεχή επικαιροποίηση και βελτίωση των μεταπτυχιακών προγραμμάτων μέσω της συνεργασίας με κοινωνικούς και επαγγελματικούς φορείς, αποφοίτους και λοιπούς κοινωνικούς εταίρους, ενισχύοντας τη σύνδεση των σπουδών με τις σύγχρονες κοινωνικές και επαγγελματικές ανάγκες και την απασχολησιμότητα των αποφοίτων. Ιδιαίτερη έμφαση δίνεται στη διεθνοποίηση, την εξωστρέφεια και την ανάπτυξη συνεργασιών με ακαδημαϊκά και ερευνητικά ιδρύματα του εξωτερικού, καθώς και στη συμμετοχή σε διεθνή επιστημονικά δίκτυα και δράσεις.

Παράλληλα, το Τμήμα διασφαλίζει την καθολική προσβασιμότητα, την ισότιμη συμμετοχή και την ακαδημαϊκή ακεραιότητα στην εκπαιδευτική διαδικασία, εφαρμόζοντας διαδικασίες ψηφιακής ταυτοποίησης, ελέγχου λογοκλοπής, προστασίας προσωπικών δεδομένων και υποστήριξης φοιτητών με αναπηρία, σύμφωνα με το ισχύον θεσμικό πλαίσιο και τις πολιτικές του Ιδρύματος.

3. Υλοποίηση και Υποστήριξη της Πολιτικής Ποιότητας

Η υλοποίηση της Πολιτικής Ποιότητας των εξ αποστάσεως Προγραμμάτων Μεταπτυχιακών Σπουδών του Τμήματος Κοινωνικής Εργασίας βασίζεται σε ένα ολοκληρωμένο πλαίσιο διασφάλισης ποιότητας, το οποίο λειτουργεί σε πλήρη συμφωνία με το Εσωτερικό Σύστημα Διασφάλισης Ποιότητας του Ελληνικού Μεσογειακού Πανεπιστημίου και τις διαδικασίες της Μονάδας Διασφάλισης Ποιότητας (ΜΟ.ΔΙ.Π.). Το πλαίσιο αυτό υποστηρίζει τη συστηματική παρακολούθηση, αξιολόγηση και διαρκή ανάπτυξη όλων των ακαδημαϊκών, διοικητικών και τεχνικών λειτουργιών των ΠΜΣ. Η εφαρμογή της πολιτικής ποιότητας υποστηρίζεται από σαφώς καθορισμένες διαδικασίες αξιολόγησης και ανατροφοδότησης, οι οποίες αφορούν το σύνολο της εκπαιδευτικής διαδικασίας, των μαθησιακών αποτελεσμάτων, της ποιότητας του διδακτικού έργου, της λειτουργίας των ψηφιακών υποδομών και της αποτελεσματικότητας των παρεχόμενων υπηρεσιών υποστήριξης. Η συλλογή και ανάλυση δεδομένων πραγματοποιείται σε τακτική βάση μέσω ερωτηματολογίων αξιολόγησης μαθημάτων και διδασκόντων, δεικτών ποιότητας, στατιστικών στοιχείων φοίτησης και αποφοίτησης, καθώς και μέσω διαδικασιών διαβούλευσης με φοιτητές, αποφοίτους, διδάσκοντες και εξωτερικούς κοινωνικούς και επαγγελματικούς φορείς.

Η Ομάδα Εσωτερικής Αξιολόγησης (ΟΜ.Ε.Α.) του Τμήματος, σε συνεργασία με τη ΜΟ.ΔΙ.Π., έχει την ευθύνη της παρακολούθησης της εφαρμογής της πολιτικής ποιότητας, της σύνταξης εκθέσεων αξιολόγησης και της διατύπωσης προτάσεων για την ενίσχυση της ποιότητας των παρεχόμενων υπηρεσιών. Παράλληλα, τα αρμόδια όργανα των ΠΜΣ, οι διδάσκοντες και οι διοικητικές υπηρεσίες του ΠΜΣ συνεργάζονται για τη διαρκή αναβάθμιση της ποιότητας των σπουδών, τη βελτίωση της μαθησιακής εμπειρίας και την αποτελεσματική υποστήριξη των φοιτητών. Σημαντικό στοιχείο για την παροχή ποιοτικής εκπαίδευσης αποτελεί η επιμόρφωση και η επαγγελματική ανάπτυξη του διδακτικού προσωπικού σε θέματα ψηφιακής παιδαγωγικής, εξ αποστάσεως εκπαίδευσης και αξιοποίησης σύγχρονων εκπαιδευτικών τεχνολογιών. Μέσω των δράσεων του Κέντρου Υποστήριξης Διδασκαλίας και Μάθησης (ΚΕ.ΔΙ.ΜΑ.) και των αντίστοιχων δομών του Ιδρύματος, υποστηρίζεται η ενίσχυση των δεξιοτήτων των διδασκόντων και η υιοθέτηση καινοτόμων εκπαιδευτικών πρακτικών.

Το Τμήμα αξιοποιεί τις ψηφιακές υποδομές και τα πληροφοριακά συστήματα του Πανεπιστημίου για την αποτελεσματική υποστήριξη των διαδικασιών διασφάλισης ποιότητας, της διοικητικής λειτουργίας και της εκπαιδευτικής διαδικασίας. Η εφαρμογή της Πολιτικής Ποιότητας βασίζεται σε μηχανισμούς συνεχούς παρακολούθησης, αποτίμησης και ανατροφοδότησης, οι οποίοι υποστηρίζουν τη λήψη τεκμηριωμένων αποφάσεων με στόχο τη συνεχή ποιοτική αναβάθμιση και τη βελτιστοποίηση του ΠΜΣ. Μέσα από την περιοδική αξιολόγηση των διαδικασιών, των υποδομών και των μαθησιακών αποτελεσμάτων, το Τμήμα διασφαλίζει την προσαρμογή του προγράμματος στις εξελίξεις της επιστήμης, της τεχνολογίας και των κοινωνικών αναγκών, ενισχύοντας παράλληλα την ποιότητα, τη διαφάνεια και τη λογοδοσία της ακαδημαϊκής λειτουργίας.

4. Ρόλοι και Διαφάνεια
Η υλοποίηση της πολιτικής βασίζεται στη συνεργασία της ΜΟ.ΔΙ.Π., της ΟΜ.Ε.Α., του Διδακτικού-Ερευνητικού Προσωπικού, των Διοικητικών Υπηρεσιών και των φοιτητών.  Η Πολιτική Ποιότητας αναθεωρείται περιοδικά, κατόπιν εισήγησης της ΟΜ.Ε.Α. και σε συνεργασία με τη ΜΟ.ΔΙ.Π., ώστε να ανταποκρίνεται στις εξελίξεις της εξ αποστάσεως εκπαίδευσης, στις απαιτήσεις της ΕΘ.Α.Α.Ε. και στις ανάγκες της ακαδημαϊκής κοινότητας. Η εφαρμογή, παρακολούθηση και αναθεώρησή της, γίνεται σύμφωνα με τις διαδικασίες του Εσωτερικού Συστήματος Διασφάλισης Ποιότητας του Ιδρύματος. Οι βασικές διαδικασίες ποιότητας, τα αποτελέσματα αξιολόγησης και οι δράσεις βελτίωσης δημοσιοποιούνται μέσω των επίσημων ιστοσελίδων του Ιδρύματος και του ΠΜΣ, ενισχύοντας τη διαφάνεια και την ακαδημαϊκή λογοδοσία. Για την υποστήριξη των διαδικασιών διασφάλισης ποιότητας αξιοποιούνται τα πληροφοριακά συστήματα και οι ψηφιακές υπηρεσίες του Ιδρύματος που λειτουργούν υπό τον συντονισμό της ΜΟ.ΔΙ.Π. 


